Nej, men kattebakken er.
Måske har du hørt noget om, at katte ikke er det bedste selskab for gravide. Det er både sandt og usandt. I behøver ikke at skille jer af med familiens Garfield, blot fordi der er en ny arving på vej. Gravide kan sagtens være i stue med katten, kæle med den og give den mad.
Men når det kommer til at tømme kattebakken, har du som gravid trukket en fribillet. Det skal du få andre til. Gravide bør nemlig undgå smitte med parasitten Toxoplasma gondii. Det er en parasit, som kan give toxoplasmose, hvilket kan føre til spontan abort, misdannelser og blodforgiftning hos fostret. Katte har ofte parasitten i tarmkanalen, og smitten overføres gennem kattens afføring. Råt kød kan i øvrigt også indeholde toxoplasma gondii.